Miina Sillanpään Säätiö on toteuttanut työikäisten kehitysvammaisten terveyden sekä työ- ja toimintakyvyn ylläpitämiseen ja edistämiseen tähtäävää Keko-kuntoutusta jo vuodesta 2001 lähtien. Alkujaan Kehitysvammaliitto ry:n kanssa suunniteltu Keko-kuntoutus on tarkoitettu työikäisille kehitysvammaisille henkilöille sekä heidän omille ohjaajilleen. Kuntoutus on saanut positiivista palautetta ja kannustanut kehitysvammaisia henkilöitä terveyttä edistäviin elämäntapamuutoksiin. Lisäksi kehitysvammaisten omien ohjaajien osaaminen on vahvistunut. Jatkuva laadun parantaminen on olennainen osa Keko-kuntoutuksen toteutusta.
Tutkimuksellinen kehittäminen Keko-kuntoutuksen kehittäminen perustuu systemaattiseen arviointiin, jossa selvitetään kuntoutuksen yksilöllisiä ja ryhmätason vaikutuksia. Tietoa kerätään kuntoutuksen aikana testien, kyselyjen ja palautteiden avulla. Laadun parantamisessa ja sisällön päivittämisessä hyödynnetään kuntoutuksesta saadun tiedon ohella alan uusimpia tutkimuksia. Keko-kuntoutuksesta on lisäksi tulossa pro gradu -tutkielma.
Kuntoutuksen sisältö Vuonna 2017 kuntoutusta järjestetään viidelle ryhmälle. Kuntoutus toteutetaan vuorovaikutteisesti ja käytännönläheisesti keskustellen, kokeillen ja harjoitellen. Osallistujat kokeilevat erilaisia liikuntamuotoja, kuten sauvakävelyä, vesiliikuntaa ja kuntosaliharjoittelua. Kuntoutuksen aikana harjoitellaan myös ravintosuositusten mukaista ruokailua ja ruoan valmistusta. Osallistujat saavat muutosta aktivoivaa materiaalia sekä palautetta omasta terveydestään (mm. BMI, verenpaine, verensokeri) ja toimintakyvystään (mm. kävelytesti). Lisäksi osallistujat laativat omat kuntoutustavoitteensa ja saavat palautetta niiden toteutumisesta. Kuntoutuksen toteutuksesta vastaa moniammatillinen työryhmä, johon kuuluvat fysioterapeutti, sairaanhoitaja, toimintaterapeutti, ja vapaa-ajanohjaaja.
Neljän vuorokauden intensiivijakso Helsingissä Asumispalvelukeskus Wilhelmiinassa keväällä 2017.
Neljän vuorokauden intensiivijakso osallistujien kotipaikkakunnallaan syksyllä 2017. Tällöin myös läheisillä ja muilla ohjaajilla on mahdollisuus osallistua osittain kuntoutukseen.
Keko-kuntoutuksen yhteisöllinen tekeminen ryhmämuotoisena toteutuksena sekä hyvä ryhmähenki auttoivat kuntoutuksen teemojen sisäistämisessä. Uutiset
Työikäisille kehitysvammaisille suunnattu terveyttä ja työkykyä edistävä kuntoutus jatkuu. Haku talven kuntoutusryhmiin päättyy 10.2.2017, kevään ryhmiin 3.3.2017.
Keko-kuntoutus toi positiivisia muutoksia osallistujien elämäntapoihin. Lue Kuhmon Keko-ryhmäläisten kuulumiset ja ajatuksia elämäntaparemontista. Uutiset
Lue uusin blogimme kehitysvammaisten työikäisten Keko-kuntoutuksesta.
Keko-kurssien ﻿projektikoordinaattori Annika Slungan kandidaatin tutkielmasta oli julkaisu uusimmassa Ketju-lehdessä. Uutiset
Tuleeko sinulla syötyä lautasmallin mukaisesti? Myös ulkomailla on huomioitu Suomen ravitsemussuosituksissa käytetty lautasmalliajattelu hyvän aterian koostamisessa. ← Vanhemmat
Keko esite 2017 (pdf)
Keko hakulomake 2017 (doc)